મૂળ નામ તો ક્ષેમપાલ વિષ્ણુપંત મિશ્રા, પણ બનારસથી બ્રિટનમાં આવીને કેમી મિશ્રા ક્યારે થઈ ગયો એની તેને ખુદને ય ખબર રહી ન હતી.સિત્તેરના દાયકામાં એ ઈરાન ખાતે બ્રિટિશ પેટ્રોલિયમના કર્મચારી તરીકે કામ કરતો હતો. ઈરાનમાં આયાતોલ્લાહ ખોમૈનીએ સત્તા પર આવ્યા પછી અમેરિકન, યુરોપિયન કંપનીઓને તગેડવા માંડી તેમાં બ્રિટિશ પેટ્રોલિયમના યુનિટ્સને ય તાળા લાગી ગયા. એ વખતે કર્મચારીઓને વળતર તરીકે બ્રિટનનું નાગરિકત્વ મળ્યું અને યોગ્યતા મુજબનું કામ પણ આપવામાં આવ્યું.